Lisa 1. Väikehanke "Digiligipääsetavuse 2024. aasta põhjalik seire" pakkumuse nõuded ning tehniline kirjeldus

**Taustainfo**

Tarbijakaitse ja Tehnilise Järelevalve Ametil (TTJA) tuleb koostada aruanne, mis käsitleb Eesti avaliku sektori digiligipääsetavust 2024. aastal. Aruande koostamiseks tuleb [Euroopa Komisjoni rakendusotsuse (EL) 2018/1524](https://eur-lex.europa.eu/legal-content/ET/TXT/HTML/?uri=CELEX:32018D1524&from=EN) ning [Euroopa Liidu digiligipääsetavuse standardi EN 301 549 V3.2.1 (2021-03)](https://www.etsi.org/deliver/etsi_en/301500_301599/301549/03.02.01_60/en_301549v030201p.pdf) (edaspidi Standard) alusel testida 16 veebidomeeni ja 8 mobiilirakenduse vastavust kõikidele kohustuslikele ligipääsetavusnõuetele.

Standardi lisa A muudab veebidele kohustuslikuks 137 nõuet (sh 45 nõuet, mis on muudetud kohustuslikuks veebidomeenidesse ülesse laetud mitteveebilistele dokumentidele nagu pdf-failid, ning umbes 35 nõuet, mis rakenduvad vähestele erijuhtumitele) ning rakendustele kohustuslikuks 162 nõuet (sh 45 nõuet, mis on muudetud kohustuslikuks rakendustesse ülesse laetud mitteveebilistele dokumentidele nagu pdf-failid, ning umbes 45 nõuet, mis rakenduvad vähestele erijuhtumitele). Oluline on teada, et nii rakendustesse kui ka veebidesse üles laetud mitteveebiliste dokumentide 45 kohustuslikku nõuet on identsed.

Eelnevast lähtuvalt on TTJA loonud Exceli-formaadis hindamisvormi 3 testimisjuhendiga (veebid, rakendused, mitteveebilised dokumendid), mille alusel tuleb testida iga veebidomeeni umbes 10-20 alamlehte (alamlehtede sisse on arvestatud ka mitteveebilised dokumendid) ja iga rakenduse lõikes umbes 10-20 ekraanikuva (ekraanikuvade sisse on arvestatud ka mitteveebilised dokumendid).

Alamlehtede ja ekraanikuvade valimid koostab TTJA. Rakenduste seas on nii iOS- kui Android-platvormil toimivaid rakendusi ning mitmed veebilehed eeldavad autentimist isikustatud e-keskkondadesse. Ekraanikuvade ja võimalike autentimist eeldavate veebidomeenide alamlehtede valim fikseeritakse kuvatõmmistega, ülejäänud alamlehtede valim fikseeritakse URL-idega.

Testidega tuleb välja selgitada nõuetele mittevastavused, tuua välja rikutud nõuded ja lisada olulisemad tähelepanekud nende kohta. TTJA ootab auditi läbiviimist vahemikus 20.06.-20.09.2024. Oktoobris 2024 on võimalik testitud veebide ja rakenduste kontaktisikutel tutvuda ja tagasisidestada hindaja täidetud hindamisaruandeid. Hindamisaruanded ja kontaktisikute tagasiside on sisendiks avaliku sektori digiligipääsetavuse aruandesse, mis valmib hiljemalt 2024. aasta jaanuaris.

**Teenuse eesmärk**

Testida 16 veebidomeeni ja 8 mobiilrakenduse ligipääsetavust ja kanda tulemused TTJA loodud hindamisvormi. Põhjaliku seire hindamisvorm on pakkumuse kutse Lisas 2. Täidetud hindamisvormid tuleb TTJA-le üle anda hiljemalt 20.09.2024.

Testitavate veebidomeenide nimekiri

1. aki.ee
2. eesti.ee
3. elron.ee
4. 112.ee
5. kaitseministeerium.ee
6. mkm.ee
7. emta.ee
8. minuomavalitsus.ee
9. politsei.ee
10. praamid.ee
11. riigikogu.ee
12. riigikontroll.ee
13. saaremaavald.ee
14. sotsiaalkindlustusamet.ee
15. lastehaigla.ee
16. tallinn.ee

Testitavate mobiilirakenduste nimekiri

|  |  |  |
| --- | --- | --- |
|   | Rakenduse nimi | Rakenduse OS |
| 1 | Minu Raamatukogu MIRKO | Android |
| 2 | Minu Raamatukogu MIRKO | iOS |
| 3 | Pilet.ee | Android |
| 4 | Pilet.ee | iOS |
| 5 | Praamid.ee (Android) | Android |
| 6 | Praamid.ee (iOS) | iOS |
| 7 | TalTech App | Android |
| 8 | TalTech App | iOS |

1. **Nõuded auditi teostamiseks**
	1. Võimalus kasutada testide tegemiseks nii Windows kui ka iOS operatsioonisüsteemidega arvuteid koos klaviatuuridega, kahte nutitelefoni (Androidi ja iOS operatsioonisüsteemidega) koos eraldi klaviatuuridega ning ekraanilugejaid (JAWS, VoiceOver, TalkBack, NVDA).
	2. Testimine peab toimuma Eestis.
	3. Testijad on nõus testimise läbi viima e-keskkondades, mis eeldavad isiku autentimist.
2. **Tulemus**
	1. 16 domeeni ja 8 rakenduse kohta on audit teostatud ning selle tulemused on kantud TTJA poolt loodud hindamisvormi.
	2. TTJA-l on ülevaade täidetud hindamisvormide kujul eelnimetatud rakenduste ja domeenide valitud alamlehtede ja ekraanikuvade mittevastavusest Standardi nõuetele koos lühikeste olulisemate tähelepanekutega.
	3. Täidetud hindamisvormide üleandmise tähtaeg TTJA-le on 20.09.2024.
3. **Pakkumus**
	1. Ootame pakkumist ülalkirjeldatud teenusele, mille raames tehakse järgmist.
	2. Vastavalt TTJA koostatud metoodikale digiligipääsetavuse testide teostamine 16 veebidomeenis.
	3. Vastavalt TTJA koostatud metoodikale digiligipääsetavuse testide teostamine 8 mobiilirakenduses.
	4. Testi tulemustest lähtuva hinnangu (testitulemus on nõudele vastav/testitulemus on nõudele mittevastav/testi ei saa teha või on nõue kohaldamatu/nõudele mittevastavus on kajastatud ligipääsetavuse teatises) andmine ja lühikeste oluliste tähelepanekute kirjutamine.
4. **Pakkumuste hindamine**
	1. Pakkumuse hindamiskriteeriumideks on pakkumuse maksumus (osakaal 40%) ja tööplaan (osakaal 60%).
	2. Madalaima maksumusega pakkumisele omistatakse maksimaalsed 40 väärtuspunkti. Teised pakkumused saavad punkte arvutades valemiga: *"40" - ("pakkumuse väärtus" - madalaim väärtus") / "suurim väärtus" \* "40"*.
	3. Tööplaani kvaliteeti hindavad hankija hankekomisjoni liikmed ühiselt, omistades pakkumisele maksimaalselt 60 väärtuspunkti. Hindamiskomisjon omistab pakkuja poolt pakkumises esitatud tööplaanile punkte alljärgnevalt:

|  |  |
| --- | --- |
| Väärtuspunktide arv  | Põhjendus punktide andmiseks  |
| 0  | Tööplaan on puudu või ei ole komisjoni hinnangul teostatav. |
| 30 | Tööplaan esitab eesmärgi saavutamiseks vajalikud sammud. Tööplaan on komisjoni hinnangul teostatav. |
| 60  | Tööplaanis on esitatud tähtajaliselt, mis ajaks on plaanis lõpetada mingi arvu domeenide ja rakenduste testimised (nt. 31. augustiks on testitud x arv veebe jne) ning see esitab kõik eesmärgi saavutamiseks vajalikud sammud. Tööplaan on komisjoni hinnangul teostatav. |

* 1. Edukaks tunnistatakse pakkumus, mis saab kõrgeima arvu koondpunkte, liites kokku pakkumuse maksumuse eest omistatud väärtuspunktid ja tööplaani eest omistatud väärtuspunktid.
	2. Juhul, kui kaks või enam pakkumust on võrdsete punktisummadega, selgitatakse edukas pakkumus välja liisuheitmise teel. Liisuheitmise korra määrab hankija. Võrdväärse pakkumuse esitanud pakkujatel on õigus viibida liisuheitmise juures. Liisuheitmise korrast, ajast ja kohast teavitab hankija pakkujaid e-maili teel pakkuja poolt esitatud kontaktandmetel.